5 egyszerű és hatékony ablaktisztítási praktika - Lakáskultúra magazin
Főoldal / Hírek / 5 egyszerű és hatékony ablaktisztítási praktika
1. Felejtsd el az újságpapírt!
Tévhit, hogy az újságpapír a lehető legjobb az ablaktisztításhoz: egyrészt nem lehet egyenletesen dolgozni vele, másrészt a tisztításhoz használt szerek oldhatják az újságpapír tintáját, ami foltot hagy az üvegen. Harmadrészt pedig az elázott papír foszlányai, vékony szálai ráragadnak az ablakra, és ezek letakarítása egy újabb fárasztó és időigényes mozdulatsort igényel. Sokkal praktikusabb egy jó ablaklehúzó használata!
2. Portaszítás alkohollal
Portaszító réteget hozhatsz létre az üvegen, ha pár csepp denaturált szeszt teszel az ablakmosó folyadékba. Ezzel a módszerrel sokkal tovább maradnak makulátlanok az ablakaid.
3. A harisnya-titok
A tiszta ablakot még fényesebbé teheted, ha száradás után egy nejlonharisnyával is áttörlöd a felületet.
4. Óvd a tömítést!
Az ablakokat tömítő gumikat csak tiszta vízzel takarítsd, ahogy a fa ablakkereteket is. Mindkettőt azonnal töröld szárazra. A gumik élettartamát megnövelheted, ha vékony rétegben bekened glicerinnel.
5. Milyen az „ablaktisztítós” időjárás?
Ablakot pucolni hidegben nem lehet, de a túlzott meleg és napsütés sem túl ideális. Ha ugyanis melegben tisztítószeres oldatot használsz, túl gyorsan elpárolog ahhoz, hogy kifejthesse a hatását és feloldja az ablakra tapadt piszkot.
Címkék: ablakpucolás ablaktisztítás házi praktika ötlet takarítás tipp tisztítás
Szöveg: Németh Orsolya, fotók: PuzzlePix / Shutterstock Posted on 2019/04/17
Az előző cikkEgy matrica, amellyel Vastrónon érezheted magad
A következő cikkCsináld magad: aranyozott húsvéti tojások